I dag er det en stor dag i Sør-Odal, jeg har hatt æren av å åpne en gjesteutstilling av en av Norges fremste kunstnere, som også er kalt kunstens vidunderbarn - Inger Solveig Sitter. Gjesteutstillingen er på Kåre Tveter - Galleri Lyshuset på Skarnes torsdager - søndager hver uke til ut august.  
Inger Sitter er best kjent for sine abstrakte malerier, inspirert av natur, og på 50 tallet sto kunsten hennes i opposisjon til den rådende, tradisjonelle smak i Norsk kunstliv. Som ung jente førte hun en abstrakt og nonfigurativ kunst som var en trussel mot det figurative, trygge og nasjonalromantiske etter krigen. Debatten var krass og heftig, men Inger Sitter sto fast på det abstrakte, med følelser, farger og former. I Norsk kunsthistorie har Inger Sitter kjempet tre viktige kamper, som kvinnelig kunster, som nonfigurativ kunstner og for kunstnernes rettigheter - hun var en kvinne med sterke og tydelige meninger om kunst, og hun var en aktiv debattant i sin samtid. For en fantastisk kvinne, og jeg er utrolig stolt av å kunne ha gjesteutstillingen her i Sør-Odal. Anbefales å se.

Øverst i skjemaet

Anne Mette Øvrum  
Ordfører